KIRIKU AEG - Siperis
Olen tänulik Minusinski eest ―
armas, väike ja turvaline linn.
Väljaspool linna on ilus loodus,
100 km tee Karatuzasse laeb.
Olen tänulik sõprade eest ―
mõned pered ja naised.
On tuttavaid Saima kooli kaudu.
Suhted pakuvad kõige rohkem.
Meie tuleme teisest kultuurist,
ega oska vene keelt nii hästi.
Ometi on sõprus ja osadus.
Saame veeta koos aega.
Praegu on meil hea kodu,
on korralik köök.
Selle eest on põhjust tänada.
Eelmine köök oli liiga väike.
Kui üks istus lauda,
ei mahtunud keegi enam liikuma.
Argipäev ei sujunud.
Nüüd on kõik korras.
Ainult liiga palav on.
Õues on -30?C külma, toas +30?C.
Radikad kuumavad, termostaate pole,
aknad pakasega avatud.
Korteril on oluline roll elus.
Üürikorteritega on siin raske.
Pika üürilepingu saamine on keeruline.
Loodame, et võime siin elada ka pärast suve.
Saun on hea leid!
Leidsime kesklinnast hea üürisauna.
Vahetevahel käime seal.
Saunast tunneme puudust.
Kuidas töö on käima läinud?
Poolteist aastat siin
on lühike aeg.
Palju on muutunud.
Meie pole üksi olnud tegijad.
Teeme tööd eelkõige meeskonnana.
Poolteist aastat tagasi oli siin teatav kriisiolukord.
Regulaarne kogudusetöö oli ainult Minusinskis.
Pühapäevakooli polnud ka siin enam.
Nüüd teevad head tööd Krasnojarskis Melased.
Seal on regulaarsed teenistused.
Oleme püüdnud neid toetada.
Minusinskis on teenistused, pühapäeva- ja noortetöö.
Tunneme rõõmu võimaluse eest teha noortetööd.
Karatuzas on alustatud regulaarset teenimist.
Seal elab Vitali Lutšakov perega.
Nad teevad seal head tööd.
Püüame neid toetada,
käin seal paar korda nädalas.
Piirkonnas teenitakse kaheksas eri kohas.
Tuleb usaldada seda,
et Jumala Sõna ei tule tühjalt tagasi.
Nagu Jesaja ütleb, vaid teeb,
milleks Jumal selle läkitab.
Meiegi palume, et meist endist lähtuv ei tuleks tühjalt tagasi.
Et suudaksime kuulutada Jumala sõna,
mis teeks oma töö.
Et paljud leiaksid Jeesuse, saaksid ristitud ja päästetud.
Milline on suure pere elu Minusinskis?
Meisse on suhtutud positiivselt.
Kolm last ei ole siin väga tavaline.
Soomes pole seda veel palju.
Argipäev on raskem kui Soomes.
Näiteks poed ei ole väga lapsesõbralikud.
Liikumine linnas on raskem, ka asjaajamine on keerulisem.
Pole kuigi tavaline,
et lastega eriti ringi liigutakse.
Emad on lastega kodus ― tõepoolest istutakse kodus.
Meie erineme, sest oleme alati koos lastega liikunud.
Teeme seda ka siin.
Külades on paljulapselisus tavalisem.
Vanemad inimesed räägivad, et neidki oli palju lapsi.
Mõnedel on kahju, et neil on ainult üks laps.
Siin Venemaal on kohutav abordistatistika.
Sellisel ühe lapse poliitikal on praktilised põhjused.
Lutšakovidel on 4 last, iga kord pakuti neile aborti.
Pakkujateks kas nende vanemad või arstid.
See on kohutav!
Lapsi vaadates näeme õnnelikku perekonda.
Ja iga kord on räägitud abordist!
Kohalikke ei toetata.
Meil on kergem.
Meie oleme välismaalased.
Kohalikud peavad võitlema mitme lapse nimel,
noorelt neid tahtes.
Oli tore, kui siin käis lestadiuslasi Soomest.
Kellelgi oli 12 last ja 76 lapselast!
Siin peetakse mitme lapse ema kangelaseks.
Nõukogude ajal olid kangelasemad, kellele lausa medaleid anti.
Seda küll hinnatakse,
kuid praktikas seda ei toetata.
Hilja kool algas sügisel.
See oli olnud suurim küsimus.
Suurim kogu misjonitööle mineku protsessis.
Juba Saranskist alates, aastast 2006 olime sellele mõelnud.
Oli kogunenud palju pinget ja kitsikustunnet.
Usaldasin küll Jumalat, et Tema juhib ja õnnistab.
Sest Tema meid siia saatis.
Ent sageli oli mure lahenduse pärast.
Kuidas läheb laps kooli keeleoskamatuna?!
Eelmisel kevadel olime siin, suve hakul leidsime õpetaja.
Meie esimese kohtumise järel tänasin Jumalat.
Ta on tore ja mõistev õpetaja.
Tema mõistis esimesena,
mida tähendab olla välismaalane siin, alustada kooli.
Veera Viktorovna on meid palju toetanud ja julgustanud.
Ma ei tea, kuidas oleksime temata toime tulnud.
Hilja on nüüd pool aastat esimeses klassis käinud.
Oleme Jumalale tänulikud, et kõik on hästi läinud.
Usaldades vaatame tulevikku.
Vahel olen siiski mures.
Esimesed aastad on kerged.
Millalgi võib minna raskemaks.
Mis siis, kui ta jääb teistest maha?
Lapse minek võõrasse kooli nõuab ka vanemalt palju.
Laps vajab palju toetust.
Ei tohi survet avaldada.
Aga emakeele kõnelejatega on raske sammu pidada.
Tahaksin kõigile näidata siinset külaelu.
See annab perspektiivi Soome elule.
Milline on argielu,
millistes oludes siin elatakse.
See annab põhja ka Soome probleemidele.
See annab põhja ka meile.
Omad mured näivad väiksena.
Enam ei kurda rahapuuduse üle, mõistame, kui külluslikult elame.
Looduse ilu jätab jäljed.
Inimesed on kõige tähtsamad.
Siit lahkudes igatseme neid, kellega oleme elu jaganud.
Misjonitööl antakse osa südamest, mis lahkudes maha jääb.
Tõlge:Kai Lappalainen